Kind verdrink glo by oord in Harties | Maroela Media
Die nooddiens, Hartbeespoort Emergency Medical Service (HEMS), was ook op die toneel. (Foto: Verskaf)
'n Jong kind is Vrydagoggend dood nadat sy Donderdag in die swembad van 'n oord in Hartbeespoort, Noordwes, verdrink het.
Volgens inligting wat deur 'n vertroulike bron en die HEMS-nooddienste aan Maroela Media verskaf is, is die kind glo met 'n noodhelikopter na 'n hospitaal vir behandeling gevlieg. Sy is egter Vrydagoggend oorlede.
Dit is nie duidelik na watter hospitaal sy geneem is nie.
Die kind, vermoedelik tussen nege en 10 jaar oud, is glo deur 'n seun uit die swembad naby die restaurantgebied by die oord gehaal. Die name van die oorledene en die seun wat haar gehelp het, is nie bekend nie.
Volgens die bron was daar "redelik baie mense" ten tyde van die voorval by die oord.
Die nooddiens, Hartbeespoort Emergency Medical Service (HEMS), het Vrydag bevestig dat hulle van die voorval kennis dra, asook dat hulle om 15:54 na die toneel ontbied is.
Volgens HEMS het beamptes noodbehandeling op die meisie toegepas, 'n polsslag gevind en haar gestabiliseer waarna sy na 'n hospitaal vir verdere behandeling gevlieg is.
Geen verdere inligting is in dié stadium beskikbaar nie.
Die oord het nog nie op navrae gereageer nie.
'Teenstrydighede' in noedel-ondersoek kom aan die lig
Jammer om te hoor van die meisie. Mag onse Liewe Heer haar gesin deur hierdie moeilike tyd wat vir hulle voorle dra.
Is daar nienand wat na die kinders kyk nie ?
Sulke plekke behoort lewensredders te hê. En waar is die kind se ouers? Hulle moet aanspreeklik gehou word. Jy laat nie so jong kind onder jou oë uit by sulke plekke nie.
Baie tragies. My simpatie met die ouers en familie.
Aai dit is so hartseer, baie jammer aan die familie my hart gaan uit na julle. Daar was baie mense kon iemand nie help nie? Rrg ek gee nie om hoe goed n kind kan swem nie as ek by waters is en daar is kinders hou ek nogsteeds my oe oop ongelukke gebeur so vinnig.